CELEX: 32022D0099
Language: fi
Date: 2022-01-25 00:00:00
Title: Neuvoston täytäntöönpanopäätös (EU) 2022/99, annettu 25 päivänä tammikuuta 2022, tilapäisen tuen myöntämisestä Portugalin tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena annetun täytäntöönpanopäätöksen (EU) 2020/1354 muuttamisesta

26.1.2022   
               
               
                  FI
               
               
                  Euroopan unionin virallinen lehti
               
               
                  L 17/47
               
            
         NEUVOSTON TÄYTÄNTÖÖNPANOPÄÄTÖS (EU) 2022/99,
         annettu 25 päivänä tammikuuta 2022,
         tilapäisen tuen myöntämisestä Portugalin tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena annetun täytäntöönpanopäätöksen (EU) 2020/1354 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisen hätätilasta aiheutuvien työttömyysriskien lieventämisen tilapäisen tukivälineen (SURE) perustamisesta covid-19:n leviämisen seurauksena 19 päivänä toukokuuta 2020 annetun neuvoston asetuksen (EU) 2020/672 (1) ja erityisesti sen 6 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvosto myönsi täytäntöönpanopäätöksellä (EU) 2020/1354 (2) Portugalille Portugalin 11 päivänä elokuuta 2020 esittämän pyynnön johdosta taloudellista apua lainana, jonka määrä on enintään 5 934 462 488 euroa ja keskimääräinen enimmäismaturiteetti 15 vuotta; avulla täydennetään Portugalin kansallisia toimia covid-19:n leviämisen vaikutusten lieventämiseksi sekä taudin leviämisestä työntekijöille ja itsenäisille ammatinharjoittajille aiheutuvien sosioekonomisten vaikutusten käsittelemiseksi.
                  
               
                     (2)
                  
                  
                     Portugalin oli määrä käyttää lainaa täytäntöönpanopäätöksen (EU) 2020/1354 3 artiklassa tarkoitettujen työajan lyhentämisjärjestelyjen, vastaavien toimenpiteiden ja terveyteen liittyvien toimenpiteiden rahoittamiseen.
                  
               
                     (3)
                  
                  
                     Covid-19:n leviämisen vuoksi huomattava osa Portugalin työvoimasta on joutunut keskeyttämään työssäkäynnin tai työnhaun. Tämä on johtanut siihen, että Portugalin julkiset menot ovat toistuvasti kasvaneet äkillisesti ja voimakkaasti niiden uusien toimenpiteiden osalta, jotka Portugali on toteuttanut ja joita ovat ylimääräinen tukijärjestelmä itsenäisille ammatinharjoittajille, palkansaajille, joille ei ole tarjolla muita sosiaalisen suojelun mekanismeja, ja päällikkötason työntekijöille, joiden tuloihin covid-19-pandemia on erityisesti vaikuttanut, taiteilijoiden, kirjailijoiden, teknikoiden ja muiden taidealan ammattilaisten sosiaalitukijärjestelmä sekä terveydenhuollon ammattilaisten palkkaaminen ja ylityöt kansallisessa terveydenhuoltojärjestelmässä pandemiaan liittyviin haasteisiin vastaamiseksi.
                  
               
                     (4)
                  
                  
                     Covid-19:n leviäminen ja Portugalin vuosina 2020 ja 2021 toteuttamat poikkeukselliset toimenpiteet taudin leviämisen ja sen sosioekonomisten ja terveyteen liittyvien vaikutusten rajoittamiseksi ovat vaikuttaneet ja vaikuttavat edelleen perinpohjaisella tavalla maan julkiseen talouteen. Portugalin julkisen talouden alijäämä oli vuoden 2020 lopussa 5,8 prosenttia ja julkinen velka 135,2 prosenttia suhteessa bruttokansantuotteeseen (BKT). Komission syksyn 2021 talousennusteen mukaan vuonna 2021 Portugalin julkisen talouden alijäämä supistuu 4,5 prosenttiin ja velka 128,1 prosenttiin suhteessa BKT:hen ja sen BKT:n arvioidaan kasvavan 4,5 prosenttia vuonna 2021.
                  
               
                     (5)
                  
                  
                     Portugali pyysi 9 päivänä joulukuuta 2021 unionia laajentamaan luetteloa niistä toimenpiteistä, joille oli jo myönnetty taloudellista apua täytäntöönpanopäätöksellä (EU) 2020/1354, jotta se voi edelleen täydentää vuosina 2020 ja 2021 aloittamiaan kansallisia toimia, joilla pyritään lieventämään covid-19:n leviämisen vaikutuksia ja käsittelemään taudin leviämisen sosioekonomisia seurauksia työntekijöille ja itsenäisille ammatinharjoittajille, erityisesti johdanto-osan 6 ja 7 kappaleessa tarkoitettuja toimenpiteitä.
                  
               
                     (6)
                  
                  
                     Portugalin 9 päivänä joulukuuta 2021 päivätyssä pyynnössä mainitulla ”31 päivänä joulukuuta annetulla lailla nro 75-B/2020” ja sitä seuranneella ”25 päivänä tammikuuta annetulla hallituksen määräyksellä nro 19-A/2021” on otettu käyttöön ylimääräinen tukijärjestelmä itsenäisille ammatinharjoittajille, palkansaajille, joille ei ole tarjolla muita sosiaalisen suojelun mekanismeja, ja päällikkötason työntekijöille, joiden tuloihin covid-19-pandemia on erityisesti vaikuttanut. Itsenäisten ammatinharjoittajien osalta toimenpiteessä säädetään etuudesta, joka on suuruudeltaan kaksi kolmasosaa määrästä, jonka ammatinharjoittajan kuukausitulot ovat pienentyneet, kun tarkastellaan viimeisimmältä vuosineljännekseltä annetun tuloselvityksen mukaista kuukausittaista keskiarvoa ja vuoden 2019 kuukausittaista keskiarvoa, ja jonka enimmäismäärä on 501,16 euroa. Tukikelpoisia ovat itsenäiset ammatinharjoittajat, joiden tulot pienenivät maaliskuun ja joulukuun 2020 välisenä aikana vähintään 40 prosenttia vuoteen 2019 verrattuna. Niiden palkansaajien osalta, joiden ei ole mahdollista turvautua muihin sosiaalisen suojelun mekanismeihin, toimenpiteessä säädetään seuraavaa: i) palkansaajille myönnetään etuus, joka on 501,16 euron kuukausittaisen viitearvon ja asianomaisen kotitalouden kutakin aikuista kohti lasketun keskikuukausipalkan välinen erotus; tai ii) itsenäisille ammatinharjoittajille myönnetään etuus, joka on suuruudeltaan kaksi kolmasosaa määrästä, jonka ammatinharjoittajan kuukausitulot ovat pienentyneet, kun tarkastellaan viimeisimmältä vuosineljännekseltä annetun tuloselvityksen mukaista kuukausittaista keskiarvoa ja vuoden 2019 kuukausittaista keskiarvoa, ja jonka enimmäismäärä on 501,16 euroa. Päällikkötason työntekijöiden osalta toimenpiteessä säädetään etuudesta, joka vastaa joko henkilön keskimääräistä kuukausituloa, jos se on alle 1,5 kertaa Portugalin sosiaalituki-indeksi (438,81 euroa vuonna 2021), tai kahta kolmasosaa henkilön viitekuukausitulojen keskiarvosta, jos se on yhtä suuri tai suurempi kuin kyseinen indeksi. Tukikelpoisia ovat päällikkötason työntekijät, jotka ovat covid-19-pandemian vuoksi joutuneet keskeyttämään ammatinharjoittamisensa tai joille aiheutui vähintään 40 prosentin tulonmenetys tukipyyntöä edeltäneellä 30 päivän ajanjaksolla verrattuna edellisen vuoden samaan kuukauteen tai kyseistä ajanjaksoa edeltäneiden kahden kuukauden kuukausittaiseen keskituloon. Kaikissa tapauksissa etuuden alaraja on 50 euroa tai 50 prosenttia todetusta kuukausitulon laskusta, jos kuukausitulot ovat pienentyneet 50–100 prosenttia Portugalin sosiaalituki-indeksistä, tai 219,40 euroa, jos tulojen pieneneminen on suurempi kuin kyseinen indeksi.
                  
               
                     (7)
                  
                  
                     Portugalin 9 päivänä joulukuuta 2021 päivätyssä pyynnössä mainitulla ”6 päivänä kesäkuuta annetun ministerineuvoston päätöslauselman nro 41/2020 liitteellä” ja sitä seuranneilla ”3 päivänä elokuuta annetulla hallituksen määräyksellä nro 180/2020” ja ”15 päivänä helmikuuta annetulla hallituksen määräyksellä nro 37-A/2021” on otettu käyttöön taiteilijoiden, kirjailijoiden, teknikoiden ja muiden taidealan ammattilaisten sosiaalitukijärjestelmä. Järjestelmässä säädetään Portugalin sosiaalituki-indeksiä vastaavasta etuudesta (438,81 euroa).
                  
               
                     (8)
                  
                  
                     Portugali on ottanut käyttöön myös joukon uusia terveyteen liittyviä toimenpiteitä, jotka se on toteuttanut covid-19-epidemian torjumiseksi, erityisesti johdanto-osan 9 kappaleessa tarkoitetut toimenpiteet.
                  
               
                     (9)
                  
                  
                     Portugalin 9 päivänä joulukuuta 2021 päivätyssä pyynnössä mainitulla ”13 päivänä maaliskuuta annetulla asetuksella nro 10-A/2020” ja sitä seuranneella ”2 päivänä helmikuuta annetulla asetuksella nro 10-A/2021” säädettiin uusien terveydenhuollon ammattilaisten palkkaamisesta ja ylitöistä kansallisessa terveydenhuoltojärjestelmässä pandemiaan liittyviin haasteisiin vastaamiseksi. Muun muassa hallinnollista prosessia, joka liittyy kansallisen terveydenhuoltojärjestelmän määräaikaisten työntekijöiden palkkaamiseen, virtaviivaistettiin ja covid-19-pandemian alun jälkeen on palkattu lisää lääkäreitä ja sairaanhoitajia. Lisäksi virkamiesten ylitöille asetettujen lakisääteisten rajojen soveltaminen keskeytettiin kansallisessa terveydenhuoltojärjestelmässä ja työvuorojen järjestäminen erikoislääkäreiden ja sairaanhoitajien lisätyön avulla tarvittaessa mahdollistettiin covid-19-pandemiasta selviytymiseksi.
                  
               
                     (10)
                  
                  
                     Portugali täyttää taloudellisen avun pyytämiselle asetuksen (EU) 2020/672 3 artiklassa asetetut edellytykset. Portugali on toimittanut komissiolle asiaankuuluvan näytön siitä, että toteutuneet ja suunnitellut julkiset menot ovat kasvaneet 5 934 462 488 euroa 1 päivästä helmikuuta 2020 covid-19:n leviämisen sosioekonomisten vaikutusten lieventämiseksi toteutettujen kansallisten toimenpiteiden johdosta. Tämä merkitsee äkillistä ja voimakasta kasvua, sillä se liittyy uusiin suoraan työajan lyhentämisjärjestelyihin ja vastaaviin toimenpiteisiin liittyviin toimenpiteisiin, jotka kattavat merkittävän osan Portugalin yrityksistä ja työvoimasta.
                  
               
                     (11)
                  
                  
                     Komissio on asetuksen (EU) 2020/672 6 artiklan mukaisesti kuullut Portugalia ja varmistanut niiden toteutuneiden ja suunniteltujen julkisten menojen äkillisen ja voimakkaan kasvun, jotka liittyvät suoraan covid-19:n leviämiseen liittyviin työajan lyhentämisjärjestelyihin ja vastaaviin toimenpiteisiin sekä asiaankuuluviin terveyteen liittyviin toimenpiteisiin, joihin viitataan 9 päivänä joulukuuta 2021 päivätyssä pyynnössä.
                  
               
                     (12)
                  
                  
                     Portugalin pyytämät terveyteen liittyvät toimenpiteet, mukaan lukien johdanto-osan 9 kappaleessa mainitut terveyteen liittyvät lisätoimenpiteet, ovat suuruudeltaan 1 513 823 304 euroa.
                  
               
                     (13)
                  
                  
                     Täytäntöönpanopäätöksellä (EU) 2020/1354 jo myönnetyn taloudellisen avun olisi sen vuoksi katettava myös johdanto-osan 6, 7 ja 9 kappaleessa tarkoitetut Portugalin toteuttamat uudet toimenpiteet.
                  
               
                     (14)
                  
                  
                     Tällä päätöksellä ei saisi rajoittaa sisämarkkinoiden toiminnan vääristymiseen liittyvien mahdollisten menettelyjen, erityisesti perussopimuksen 107 ja 108 artiklan mukaisten menettelyjen, tuloksia. Sillä ei poisteta jäsenvaltioille perussopimuksen 108 artiklan nojalla kuuluvaa velvoitetta ilmoittaa komissiolle mahdollisista valtiontuista.
                  
               
                     (15)
                  
                  
                     Portugalin olisi ilmoitettava komissiolle suunniteltujen julkisten menojen toteutumisesta säännöllisin väliajoin, jotta komissio voi arvioida, missä määrin maa on toteuttanut kyseiset menot.
                  
               
                     (16)
                  
                  
                     Päätös taloudellisen avun myöntämisestä on tehty ottaen huomioon Portugalin tämänhetkiset ja odotettavissa olevat tarpeet sekä muiden jäsenvaltioiden asetuksen (EU) 2020/672 nojalla jo toimittamat tai suunnitteilla olevat taloudellisen avun pyynnöt, soveltaen samalla yhdenvertaisen kohtelun, solidaarisuuden, oikeasuhteisuuden ja avoimuuden periaatteita,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2020/1354 seuraavasti:
            
                        1)
                     
                     
                        Korvataan 3 artikla seuraavasti:
                        
                           ”3 artikla
                           
                              Portugali voi rahoittaa seuraavia toimenpiteitä:
                           
                           
                                       a)
                                    
                                    
                                       tuki työsopimusten jatkamiselle keskeyttämällä työssäkäynti tilapäisesti tai lyhentämällä normaalia työaikaa ”12 päivänä helmikuuta annetun lain nro 7/2009” 298–308 §:ssä säädetyn mukaisesti;
                                    
                                 
                                       b)
                                    
                                    
                                       uusi yksinkertaistettu erityistuki työsopimusten jatkamiselle keskeyttämällä työssäkäynti tilapäisesti tai lyhentämällä normaalia työaikaa ”26 päivänä maaliskuuta annetussa asetuksessa nro 10-G/2020” ja ”19 päivänä kesäkuuta annetun asetuksen nro 27-B/2020” 2 §:ssä, sellaisena kuin se on muutettuna ”31 päivänä joulukuuta annetun lain nro 75-B/2020” 142 §:llä, säädetyn mukaisesti;
                                    
                                 
                                       c)
                                    
                                    
                                       ammatilliset erityisohjelmat työsopimusten jatkamiseksi keskeyttämällä työssäkäynti tilapäisesti tai lyhentämällä normaalia työaikaa ”26 päivänä maaliskuuta annetun asetuksen nro 10-G/2020” 5 §:n 2 momentissa ja 7–9 §:ssä säädetyn mukaisesti;
                                    
                                 
                                       d)
                                    
                                    
                                       uusi erityistuki yrityksille liiketoiminnan uudelleen aloittamiseen ”19 päivänä kesäkuuta annetun asetuksen nro 27-B/2020” 4 §:n 1–7 ja 10–12 momentissa ja 5 §:ssä säädetyn mukaisesti sekä ”30 päivänä heinäkuuta annetun asetuksen nro 46-A/2020” 14-A §:ssä, sellaisena kuin se on lisättynä ”15 päivänä tammikuuta annetun asetuksen nro 6-C/2021” 4 §:llä, säädetyn mukaisesti, ja kuten ”14 päivänä toukokuuta annetussa hallituksen määräyksessä nro 102-A/2021” täsmennetään;
                                    
                                 
                                       e)
                                    
                                    
                                       uusi tulovakautuslisä työntekijöille, jotka kuuluvat joko a, b tai c kohdassa tarkoitetun tuen, jonka tavoitteena on työsopimusten jatkaminen keskeyttämällä työssäkäynti tilapäisesti tai lyhentämällä normaalia työaikaa, piiriin ”19 päivänä kesäkuuta annetun asetuksen nro 27-B/2020” 3 §:ssä, sellaisena kuin se on muutettuna ”14 päivänä elokuuta annetulla asetuksella nro 58-A/2020”, säädetyn mukaisesti;
                                    
                                 
                                       f)
                                    
                                    
                                       uusi progressiivinen erityistuki työsopimusten jatkamiselle lyhentämällä normaalia työaikaa tilapäisesti ”30 päivänä heinäkuuta annetussa asetuksessa nro 46-A/2020”, sellaisena kuin se on muutettuna ”31 päivänä joulukuuta annetun asetuksen nro 75-B/2020” 142 §:ssä säädetyn mukaisesti;
                                    
                                 
                                       g)
                                    
                                    
                                       uusi erityistuki itsenäisille ammatinharjoittajille, epävirallisille työntekijöille ja johtohenkilöille ”13 päivänä maaliskuuta annetun asetuksen nro 10-A/2020” 26–28-A §:ssä, sellaisena kuin se on muutettuna ”7 päivänä toukokuuta annetulla asetuksella nro 20-C/2020”, ja ”31 päivänä maaliskuuta annetun lain nro 2/2020” 325-G §:ssä, sellaisena kuin se on lisättynä ”24 päivänä heinäkuuta annetun lain 27-A/2020” 3 §:llä, säädetyn mukaisesti;
                                    
                                 
                                       h)
                                    
                                    
                                       perhelisä työntekijöille, jotka ovat estyneitä työskentelemään siksi, että heidän täytyy avustaa alle 12-vuotiaita lapsiaan tai muita huollettavanaan olevia, ”13 päivänä maaliskuuta annetun asetuksen nro 10-A/2020” 23 §:ssä säädetyn mukaisesti;
                                    
                                 
                                       i)
                                    
                                    
                                       erityinen tuki kouluttajien työsopimusten jatkamiseksi tilanteessa, jossa ammatillisia koulutuksia on peruttu, ”17 päivänä maaliskuuta annetun hallituksen määräyksen nro 3485-C/2020”, ”10 päivänä huhtikuuta annetun hallituksen määräyksen nro 4395/2020” ja ”28 päivänä toukokuuta annetun hallituksen määräyksen nro 5897-B/2020” mukaisesti;
                                    
                                 
                                       j)
                                    
                                    
                                       työllisyyteen liittyvät alueelliset toimenpiteet Azorien autonomisella alueella ”8 päivänä huhtikuuta annetun Azorien aluehallituksen neuvoston päätöslauselman nro 97/2020”, ”28 päivänä huhtikuuta annetun Azorien aluehallituksen neuvoston päätöslauselman nro 120/2020”, ”5 päivänä toukokuuta annetun Azorien aluehallituksen neuvoston päätöslauselman nro 128/2020”, ”5 päivänä toukokuuta annetun Azorien aluehallituksen neuvoston päätöslauselman nro 129/2020”, ”15 päivänä heinäkuuta annetun Azorien aluehallituksen neuvoston päätöslauselman nro 195/2020”, ”15 päivänä heinäkuuta annetun Azorien aluehallituksen neuvoston päätöslauselman nro 196/2020” ja ”17 päivänä heinäkuuta annetun Azorien aluehallituksen neuvoston päätöslauselman nro 200/2020” mukaisesti;
                                    
                                 
                                       k)
                                    
                                    
                                       työllisyyteen liittyvät alueelliset toimenpiteet Madeiran autonomisella alueella ”13 päivänä maaliskuuta annetun Madeiran aluehallituksen päätöslauselman nro 101/2020” ja ”22 päivänä huhtikuuta annetun Madeiran aluehallituksen varajohtajiston sekä sosiaalisesta osallisuudesta ja kansalaisuudesta vastaavan alueellisen sihteeristön määräyksen nro 133-B/2020” mukaisesti;
                                    
                                 
                                       l)
                                    
                                    
                                       tuki ennaltaehkäisevässä karanteenissa oleville työntekijöille ja itsenäisille ammatinharjoittajille ”13 päivänä maaliskuuta annetun asetuksen nro 10-A/2020” 19 §:ssä ja ”31 päivänä maaliskuuta annetun lain nro 2/2020” 325-F §:ssä, sellaisena kuin se lisättiin ”24 päivänä heinäkuuta annetun lain 27-A/2020” 3 §:llä, säädetyn mukaisesti;
                                    
                                 
                                       m)
                                    
                                    
                                       covid-19-tartunnan johdosta maksettava sairausetuus ”3 päivänä maaliskuuta annetussa hallituksen määräyksessä nro 2875-A/2020”, ”13 päivänä maaliskuuta annetun asetuksen nro 10-A/2020” 20 §:ssä ja ”31 päivänä maaliskuuta annetun lain nro 2/2020” 325-F §:ssä, sellaisena kuin se lisättiin ”24 päivänä heinäkuuta annetun lain nro 27-A/2020” 3 §:llä, säädetyn mukaisesti;
                                    
                                 
                                       n)
                                    
                                    
                                       henkilönsuojainten hankinta käytettäviksi työpaikalla julkisissa sairaaloissa, ”6 päivänä toukokuuta annetussa Portugalin terveysviraston normissa nro 012/2020”, sellaisena kuin se on muutettuna 14 päivänä toukokuuta 2020, ja ”10 päivänä heinäkuuta annetussa Portugalin terveysviraston normissa nro 013/2020”, sellaisena kuin se on muutettuna 23 päivänä kesäkuuta 2020, säädetyn mukaisesti, sekä käytettäviksi vastuuministeriöissä, kunnissa sekä Azorien ja Madeiran autonomisilla alueilla, ”13 päivänä maaliskuuta annetun asetuksen nro 10-A/2020” 3 §:ssä säädetyn mukaisesti;
                                    
                                 
                                       o)
                                    
                                    
                                       kouluille tarkoitettu hygieniakampanja ”13 päivänä maaliskuuta annetun asetuksen nro 10-A/2020” 9 §:ssä säädetyn mukaisesti;
                                    
                                 
                                       p)
                                    
                                    
                                       covid-19-testit julkisten sairaaloiden laitospotilaille ja työntekijöille sekä hoito- ja päiväkotien työntekijöille erityisesti ”6 päivänä toukokuuta annetussa Portugalin terveysviraston normissa nro 012/2020”, sellaisena kuin se on muutettuna 14 päivänä toukokuuta 2020, ja ”10 päivänä heinäkuuta annetussa Portugalin terveysviraston normissa nro 013/2020”, sellaisena kuin se on muutettuna 23 päivänä kesäkuuta 2020, säädetyn mukaisesti;
                                    
                                 
                                       q)
                                    
                                    
                                       uusi erityiskorvaus niille kansallisen terveydenhuoltojärjestelmän työntekijöille, jotka osallistuvat covid-19:n leviämisen torjuntaan, ”31 päivänä maaliskuuta annetun lain nro 2/2020” 42-A §:ssä, sellaisena kuin se lisättiin ”24 päivänä heinäkuuta annetun lain nro 27-A/2020” 3 §:llä, ja ”31 päivänä joulukuuta annetun lain nro 75-B/2020” 291 §:ssä säädetyn mukaisesti;
                                    
                                 
                                       r)
                                    
                                    
                                       ylimääräinen tukijärjestelmä itsenäisille ammatinharjoittajille, palkansaajille, joille ei ole tarjolla muita sosiaalisen suojelun mekanismeja, ja päällikkötason työntekijöille, joiden tuloihin covid-19-pandemia on erityisesti vaikuttanut, ”31 päivänä joulukuuta annetun lain nro 75-B/2020” 156 §:ssä säädetyn mukaisesti ja kyseisen pykälän 2 momentin c–f kohdassa vahvistetuin edellytyksin, kuten ”25 päivänä tammikuuta annetussa hallituksen määräyksessä nro 19-A/2021” täsmennetään;
                                    
                                 
                                       s)
                                    
                                    
                                       taiteilijoiden, kirjailijoiden, teknikoiden ja muiden taidealan ammattilaisten sosiaalitukijärjestelmä ”6 päivänä kesäkuuta annetun ministerineuvoston päätöslauselman nro 41/2020 liitteen” 2.5.1 kohdassa, sellaisena kuin se on täsmennettynä ”3 päivänä elokuuta annetun hallituksen määräyksen nro 180/2020” 10–12 §:ssä ja jatkettuna ”15 päivänä helmikuuta annetun hallituksen määräyksen nro 37-A/2021 liitteen” 5–7 §:llä, säädetyn mukaisesti;
                                    
                                 
                                       t)
                                    
                                    
                                       uusien terveydenhuollon ammattilaisten palkkaaminen ja ylityöt kansallisessa terveydenhuoltojärjestelmässä pandemiaan liittyviin haasteisiin vastaamiseksi, ”13 päivänä maaliskuuta annetun asetuksen nro 10-A/2020” 6 §:ssä ja ”2 päivänä helmikuuta annetun asetuksen nro 10-A/2021” 4–8 §:ssä säädetyn mukaisesti.”
                                    
                                 
                     
                  
                        2)
                     
                     
                        Korvataan 4 artikla seuraavasti:
                        
                           ”4 artikla
                           
                              1.   Portugalin on ilmoitettava suunniteltujen julkisten menojen toteutumisesta komissiolle viimeistään 30 päivänä maaliskuuta 2021 ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä.
                           
                           
                              2.   Jos 3 artiklassa tarkoitetut toimenpiteet perustuvat suunniteltuihin julkisiin menoihin ja niistä on annettu tämän päätöksen muuttamista koskeva täytäntöönpanopäätös, Portugalin on ilmoitettava komissiolle suunniteltujen julkisten menojen toteutumisesta kuuden kuukauden kuluessa kyseisen muuttamista koskevan täytäntöönpanopäätöksen antamispäivästä ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä.”
                           
                        
                     
                  
         
            2 artikla
            Tämä päätös on osoitettu Portugalin tasavallalle.
            Tämä päätös tulee voimaan päivänä, jona se annetaan tiedoksi vastaanottajalle.
         
         
            Tehty Brysselissä 25 päivänä tammikuuta 2022.
            
               
                  Neuvoston puolesta
               
               
                  Puheenjohtaja
               
               C. BEAUNE
            
         
         
            (1)  EUVL L 159, 20.5.2020, s. 1.
         
            (2)  Neuvoston täytäntöönpanopäätös (EU) 2020/1354, annettu 25 päivänä syyskuuta 2020, tilapäisen tuen myöntämisestä Portugalin tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena (EUVL L 314, 29.9.2020, s. 49).